Mill-1 ta' Ġunju, residenti Għawdxin jistgħu jivvjaġġaw lejn il-Belt Valletta u lura billi jużaw is-servizz tal-fast ferry tal-Gozo Fast Ferry Ltd għal €4.50, filwaqt li kull min għandu Tallinja card ta' adult jew student jista' jagħmel il-vjaġġ bir-ritorn għal €7.99. Gozo Fast Ferry, it-tieni kumpanija li applikat għall-liċenzja biex topera s-servizz bejn iż-żewġ gżejjer, ħabbret in-nollijiet tagħha ġimgħa wara li l-Virtu Ferries żvelat l-iskeda tagħha. Il-Virtu Ferries tħabbar in-nollijiet għall-fast ferry bejn Malta u Għawdex Passiġġieri li għandhom Tallinja card tat-tfal jew karta ta' konċessjoni jistgħu jixtru vjaġġ bir-ritorn għal €3.99, filwaqt li ċ-ċiklisti jistgħu jieħdu r-rota tagħhom b'xejn, qalet il-Gozo Fast Ferry Ltd hekk kif ħabbret in-nollijiet il-ġodda tagħha. Fi stqarrija, il-kumpanija qalet li għandha l-għan li tagħmel enfasi qawwija fuq l-affordabbiltà u l-interkonnessjoni faċli bl-użu tal-modi differenti ta' trasport disponibbli fiż-żewġ portijiet tal-inżul fil-Belt Valletta u l-Imġarr, Għawdex. Il-kumpanija qalet li se jkun offrut servizz ta' shuttle bus lejn postijiet ewlenin bħall-Università ta' Malta u l-Isptar Mater Dei, li juri li l-iskeda u n-nollijiet tfasslu wara laqgħat estensivi ta' konsultazzjoni mal-partijiet interessati biex tkun żgurata bidla raġonevoli, flessibbli u affidabbli. Il-vjaġġ, li se jieħu anqas minn 45 minuta, se jkun marbut mal-iskeda tal-karozzi tal-linja u l-kumpanija qieset ukoll il-ħinijiet li l-istudenti u l-ħaddiema għandhom bżonn biex jaslu fid-destinazzjoni finali tagħhom f'Malta. Mit-Tnejn sal-Ġimgħa, l-ewwel katamaran jitlaq mill-Imġarr fil-5.45am u jasal il-Belt Valletta fis-6.30am, bl-aħħar vjaġġ skedat għall-11.45pm u jilħaq il-kapitali fin-12.30am. L-ewwel servizz mill-Belt huwa fis-6.45am, bl-aħħar vjaġġ fin-12.45am. Fi tmiem il-ġimgħa u festi pubbliċi, is-servizz jibda mill-Imġarr fis-6.45am jew fis-7.30am mill-Belt Valletta, bl-aħħar vjaġġ fil-11.45pm minn Għawdex u fin-12.45am minn Malta, li jippermetti lill-vjaġġaturi biżżejjed ħin biex igawdu pranzu fuq kull naħa tal-gżira. Iż-żewġ bastimenti li se joperaw is-servizz għandhom b'kapaċità ta' 300 passiġġier kull vjaġġ u se jipprovdu aċċess għas-siġġijiet tar-roti. Fi Frar, il-Ministru għat-Trasport Ian Borg u l-Ministru għal Għawdex Clint Camilleri ħabbru li l-operaturi se jkunu jistgħu jipprovdu servizz dirett ta' fast ferry bejn l-Imġarr f'Għawdex u l-Belt Valletta. Il-ħin tal-vjaġġ bejn iż-żewġ gżejjer huwa ftit inqas minn 45 minuta. L-aħħar xogħlijiet biex jingħata bidu għas-servizz It-Tlieta, il-Ministru tat-Trasport, Ian Borg u l-Ministru ta' Għawdex, Clint Camilleri żaru x-xogħlijiet li għaddejjin bħalissa fit-terminals il-ġodda biex ikun jista' jibda s-servizz tal-fast ferry, kif inhu skedat għall-1 ta' Ġunju. Fi stqarrija, il-Ministeri qalu li ż-żewġ ferry landing sites se jkollhom kabini fejn jinxtraw il-biljetti, waiting areas u toilets pubbliċi għall-passiġġieri, kif ukoll tagħmir ta' emerġenza biex tkun żgurata s-sigurtà tal-passiġġieri. Il-Ministru Ian Borg qal li l-fast ferry ifisser inċentiv ieħor biex in-nies jużaw mezzi oħra ta' trasport li huma aktar sostenibbli u nodfa bħalma hu t-trasport tal-baħar. "Nemmnu li se jkun inċentiv li se jerġa' jqajjem fuq saqajh il-prodott turistiku f'pajjiżna u kif se nkunu qed niffrankaw il-ħin lil dawk il-mijiet ta' studenti u ħaddiema Għawdxin li jivvjaġġaw ta' kuljum lejn Malta għax-xogħol jew għall-Università," qal il-Ministru. #td_uid_2_60ad17d7ad3e7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/05/25172652/pr210982d-80x60.jpg) 0 0 no-repeat}#td_uid_2_60ad17d7ad3e7 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/05/25172638/pr210982c-80x60.jpg) 0 0 no-repeat}#td_uid_2_60ad17d7ad3e7 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/05/25172610/pr210982a-80x60.jpg) 0 0 no-repeat}#td_uid_2_60ad17d7ad3e7 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/05/25172706/pr210982e-80x60.jpg) 0 0 no-repeat} 1 minn 4 Ritratt: DOI Il-Ministru għal Għawdex, Clint Camilleri semma kif ix-xogħol fuq il-moll u t-terminal fl-Imġarr baqa' għaddej bil-Ħdud ukoll sabiex ikun jista' jitlesta fi żmien spedit. "Ninsabu ftit jiem 'il bogħod mill-ewwel vjaġġ bil-fast ferry u ħerqan sabiex nara wkoll l-ewwel turisti jaqsmu lejn Għawdex b'dan il-mezz," qal il-Ministru Camilleri. Is-servizz tal-fast ferry se jkun qed iwassal lill-passiġġieri mill-Imġarr, Għawdex, sal-Belt Valletta f'inqas minn 45 minuta. Sa issa hemm żewġ operaturi kkonfermati li se joffru dan is-servizz, il-Gozo Fast Ferry u Virtu Ferries Fast Ferry. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60ad17d7b126d_rand.td-a-rec-img{text-align:left}.td_uid_4_60ad17d7b126d_rand.td-a-rec-img img{margin:0 auto 0 0}